آمریکا‌نین پرزیدنتی دونالد ترامپین 24 سپتامبردا آلدیغی و 8 اؤلکه وطنداش‌لارینه تأثیر ائده‌جک سیاحت قیسیتلاماسی ایکینجی محکمه مانعینا تاخیلدی.
هاوایی فدرال حاکمی دریک واتسوندان سونرا مریلند فدرال حاکمی چوانگ دا ترامپ رهبرلیگی‌نین سون سیاحت محدودلاشدیرماسی تطبیق ائتمه‌سیله باغلی قرارینی آچیقلاییب.
حاکم چوانگ، سیاحت محدودلاشدیرماسی قراری‌نین یئریتمه‌سی‌نین "قرارنامه‌‌نین ترامپین باشقان نامیزدی ایکن وئردیگی موسلمان قاداغا سؤزونو تکرار حیاتا کئچیردیگی و بونا گؤره ده آمریکانین قورولوش ماده‌سی کیمی تانینان آنایاسانین بیرینجی ماده‌سینی پوزدوغو" اوچون قیسمن دایاندیریلماسی قراری آلیندیغینی بیلدیردی.
چوانگ، "قاچقین و یا کؤچکون اولمایان صینیف‌لرین آمریکایا گیرمه‌سی‌نین دایاندیریلماسی قراری ایله، آمریکا پرزیدنتی‌نین قاچقین و میللیت قانونو چرچیوه‌سینده صلاحیت‌لرینی آشدیغینی" وورغولادی.
حاکم چوانگ، ترامپ رهبرلیگی‌نین بحث ائدیلن سیاحت محدودلاشدیرماسی اولما‌دان میللی امنیتی‌نین برقرار اولماسی‌نین ثبوت‌لارینی اورتایا قویمادیغینی قید ائدیب.
هاوایی فدرال حاکمی اواتسون کیمی حاکم چوانگ دا ترامپین مارس آییندا آچیقلادیغی و اها‌لی‌سی‌نین اکثریتی موسلمان 6 اؤلکه‌نین وطنداشینی هدف آلان سیاحت قاداغا قرارینی بلوکا ائتمیش، بونون اوزرینه ترامپ رهبرلیگی مسئله عالی محکمه‌یه قالدیرمیشدی.
آمریکا عالی محکمه‌سی حکومتین سون کئچیرمه‌سینی اساس گؤستره‌رک سیاحت قاداغا‌لاری باغلی موحاکیمه ائتمه‌یه لازیم اولمادیغی قرارینی وئرمیشدی.
آمریکا عدلیه ناظیری جف سسیونس، سناتونون عدلیه کومیته‌سینده چیخیشیندا، سون محکمه قرارلارینی دا آلی محکمه‌یه داشییا‌جاق‌لارینی ایفاده ائتدی.
سون پرزیدنت فرمانی‌نین "حقوقی، قانونی و ضروری" اولدوغونو ایره‌لی سورن سسیونس، بون‌لاری دیله گتیردی:
باشقانلیق" فرمانی اؤلکه‌میزه کیمین گلدیگینی بیلمییمیزی تامین ائتمه‌سی باخیمین‌دان اهمیت‌لی‌دیر. بیز بونو ائتمک‌دن غورور دویوروق. چوخ‌لاری بیلمه‌یه آنجاق عالی محکمه اونسوز دا بو محکمه قرارلاریندان‌ بیرینی بوشا چیخارمیش وضعیتده و عالی محکمه‌ده قازاناجاغیمیزا اینانیرام".
ترامپین اوّلکی "سیاعت قاداغاسی‌نین" یئرینی آلا‌جاق و 24 سپتامبردا ایمضا‌لانان قرارین 18 اوکتوبردا ایجرایا گیره‌جگی آچیقلانیب.
سیاحت محدودیت‌لری ایران، سوریه، سوما‌لی، لیبی، یمن، شما‌لی کوره، ونزوئلا و چاد وطنداش‌لاری‌نین آمریکا ویزاسی آلماق پروسس‌لرینه آغیر امنیت پروسه‌دورلاری گئتیریردی.
اوّلکی لیسته‌‌ده یئر آلان سودان یئنی لیسته‌یه قویولموشدور، شما‌لی کوره، ونزوئلا و چاد یئنی لیسته‌یه علاوه اولونموشدو.
ترامپ رهبرلیگی، مارس آییندا اها‌لی‌نین اکثریتی موسلمان ایران، سوریه، سودان، سوما‌لی، یمن و لیبی وطنداش‌لارینا 90 گون عرضینده یئنی ویزا وئریلممه‌سی و اؤلکه‌یه ائدیلن بوتون قاچقین قبول‌لاری‌نین 120 گون مدتینه دایاندیریلماسی ایستیقامتینده قرار آلمیشدی.
